10 goed wat jy moet weet van Jayde Panayiotou – 2 jaar ná haar dood | Huisgenoot
Annelene Oberholzer op April 21, 2017 Deel
Jayde en Christopher (Foto: Facebook)Dit gons reeds van Woensdag af in die Baaise hooggeregshof vir die binneverhoor van Christopher Panayiotou en sy twee medebeskuldigdes. Die verhoor het Vrydag weer voortgegaan.
1. Op 22 April 2015 is Jayde Panayiotou (28) van Port Elizabeth se lyk in 'n veld by Kwanobuhle naby Uitenhage gevind. 2. Sy het op 21 April verdwyn toe sy omstreeks halfsewe die oggend op 'n saamrygeleentheid gewag het na die Riebeek College Girls' High School op Uitenhage waar sy 'n gr. 7-onderwyseres was.
4. Die forensiese patoloog Kevin Fourie, wat die nadoodse ondersoek op 23 April 2015 op haar gedoen het, het getuig die skote aan haar skedel en bors het haar dood veroorsaak. Sy is drie keer geskiet. Koeëls het ook haar rugwerwel en longe getref. Die koeël wat deur haar kop gegaan het, het aan die linkerkant ingegaan en is aan die anderkant uit. Sy het ook 'n harde hou teen die kop gehad. 5. Meer as 200 polisielede was by die soektog betrokke en 'n beloning van R150 000 is uitgeloof vir iemand wat met inligting vorendag kon kom. 6. Haar man, Christopher Panayiotou, word as die vermeende baasbrein agter haar moord en ontvoering verhoor. Sy medebeskuldigdes is Sinethembe Nenembe en Zolani Sibeko. Op 4 Mei 2015 is Christopher amptelik van die moord op Jayde aangekla.
8. Cherise Swanepoel, Jayde se vriendin en kollega, het destyds aan die ondersoekbeampte lt. Kanna Swanepoel gesê Jayde was eensaam, maar dit is nooit ondersoek nie. Jayde was eensaam omdat Christopher altyd gewerk het, het Cherise getuig. Sy sou probeer wakker bly sodat hulle saam kon eet. Jayde sou ook nie haar slaapklere aantrek terwyl sy vir hom gewag het nie; sy wou in haar "gewone klere" wees wanneer hy ook al by die huis kom.
KYK VIDEO: Christopher Panayiotou en medebeskuldigdes in hof
PE prokureur se seun steeds bewusteloos ná ongeluk: 'Die ergste is, dit lyk of my seun slaap'
Panayiotou-verhoor: Hof hoor van onmin tussen pa en seun en 'n 'gedwonge huwelik'
Vorige storiePadsterftes oor Paasfees bekend – hoë syfers skok	Volgende storieFrankryk geruk deur nog 'n moontlike terreuraanval